અમદાવાદ: અમદાવાદના ઐતિહાસિક દરવાજાઓમાં જેની ગણતરી થાય છે એવા કાલુપુર દરવાજાનો કેટલોક ભાગ ધરાશાયી થઇ ગયો હતો. આ પહેલાં પણ ખાનપુર દરવાજાની દીવાલ તૂટી પડતાં એકનું મૃત્યુ થયું હતું. ત્યારે અમદાવાદની ૬૦૦ વર્ષ જૂની ખાનપુરથી રાયખડ સુધીની બે કિલોમીટર લાંબી નદીના કિનારે આવેલી ઐતિહાસિક દીવાલના કાંગરા ખરી રહ્યા છે. અમદાવાદ મ્યુનિસિપલ કોર્પોરેશન આ ઐતિહાસિક વારસો જાળવી રાખવા માટે 4 કરોડ રૂપિયાના ખર્ચે 2 કિલોમીટરની દીવાલને ટ્રેડિશનલ પદ્ધતિથી રિસ્ટોરેશન કરવાની તૈયારી કરી રહ્યું છે.